Diari Oficial de la Generalitat Valenciana


Sumari del DOGV 1418, del 08-11-1990 (1990/819297)

RESOLUCIÓ de 19 d'octubre de 1990, del Sr. Director General de la Funció Pública, per la qual convoca el concurs per a la provisió de llocs de treball del grup D, Auxiliar Diagramació.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1418

Data del DOGV
:   08-11-1990

Secció del DOGV
:   AUTORITATS I PERSONAL

Número del document
:   1990/819297


Data del document
:   19-10-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 19 d'octubre de 1990, del Sr. Director General de la Funció Pública, per la qual convoca el concurs per a la provisió de llocs de treball del grup D, Auxiliar diagramació.  
De conformitat amb la Resolució de 21 d'octubre de 1988 (DOGV núm. 932, de 28.10.88), per la qual van ser convocades proves d'habilitació per a cobrir vacants del grup D, Auxiliar de diagramació, i amb la Resolució de 23 de gener de 1990 (DOGV núm. 1.264, de 14.03.90) de l?Honorable Senyor Conseller d'Administració Pública, que nomenava habilitat el personal que superà les proves, i a fi d'ultimar aquest procés selectiu, per raó del que disposa la Llei 10/85 de la funció pública valenciana, Decret 69/86 de 2 de juny, del Consell de la Generalitat Valenciana, per mitjà del qual és aprovat el Reglament de selecció de personal i provisió de llocs de treball, i el conveni col·lectiu en vigor del personal laboral al servei de la Generalitat Valenciana, resolc:  
Convocar concurs per a la provisió dels llocs de treball allistats en l'annex 1, d'acord amb les bases següents:  
Primera. Participants  
Podran participar-hi:  
A) El personal funcionari de carrera d'Administració especial, grup D, de la Generalitat Valenciana, que ocupen llocs de treball catalogats com d'auxiliar de diagramació, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si a l'acabament del termini de presentació d'instàncies duien més de dos anys en l?esmentada situació.  
3. Quan es troben en situació de serveis especials.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d'excedència forçosa.  
3. El personal suspès, una vegada acabat el temps de suspensió.  
El personal senyalat en el punt b), 2 i 3 que, quan haja passat el temps de suspensió, no participe en el present concurs, serà declarat excedent voluntari.  
4. El personal funcionari de carrera que participe en el present concurs no perdran la seua condició de funcionariat, encara que el lloc a què vagen destinats estiga classificat com de laboral.  
B) El personal contractat laboral de caràcter indefinit del grup D que ocupen llocs catalogats com d'auxiliar de diagramació, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si a l'acabament del termini de presentació d'instàncies duien més d'un any en l?esmentada situació.  
3. Quan es troben en situació d'excedència forçosa.  
b) Amb caràcter forçós:  
Quan es troben en actiu amb destinació provisional.  
C) Amb caràcter forçós, el personal que va superar les proves d'habilitació i va ser nomenat habilitat per resolució de l?Honorable Senyor Conseller d'Administració Pública abans esmentada, relativa al personal que superà les proves selectives del grup D, personal laboral, d'auxiliar de diagramació.  
Si aquest personal no hi participava, perdria tots els seus drets a més de la condició d'habilitat de la Generalitat Valenciana.  
Segona. Acreditació de la condició d'auxiliar de diagramació.  
1. La determinació del personal que ocupa llocs de treball d'auxiliar de diagramació, grup D, es farà d'acord amb les llistes de llocs de treball publicades en el DOGV.  
2. En els casos d'excedència voluntària, forçosa o de suspensió, serà la Direcció General de la Funció Pública la que acredite la possibilitat de participar en la convocatòria sobre la base del nomenament, del contracte o dels antecedents documentals que justifiquen que la persona interessada és Auxiliar de diagramació.  
Tercera. Presentació de sol·licituds.  
A) Les sol·licituds per prendre part en la convocatòria, adreçades a la Direcció General de la Funció Pública, Conselleria d'Administració Pública, c/ del Miquelet, núm. 5, 46191-Valencia, i ajustades al model annex II d'aquesta resolució, s'hauran de presentar, en el termini de 15 dies hàbils comptadors de l?endemà del dia en què aquesta convocatòria es publique en el DOGV, al registre general de la Conselleria d'Administració Pública, en els serveis centrals o territorials de les respectives conselleries, o en les oficines públiques a què fa referència l'art. 66 de la Llei de procediment administratiu.  
B) A la sol·licitud s'haurà d'adjuntar fotocòpia del DNI, currículum i la documentación acarada que ho acredite:  
1) En cas que el personal participant siga habilitat, l'acompliment dels requisits dels Llocs sol·licitats.  
2) En el supòsit que el personal participant siga funcionari de carrera o contractat laboral fix, els mèrits i requisits que s'hi al·leguen i que no figuren en la Unitat de Registre de Personal, en el qual cos caldrà que es detallen en la instància.  
C) Els exemplars de les sol·licituds seran facilitats pels serveis centrals i territorials de les distintes conselleries.  
D) El personal concursant que procedesquen de la situació de suspensió hauran d'adjuntar a la sol·licitud documentació acreditativa de l'acabament del període de suspensió.  
E) El personal excedent voluntari per interès particular adjuntaran a la sol·licitud declaració de no haver estat separats del servei en l'Administració.  
Quarta. Llocs a sol·licitar.  
A) El personal que participe amb caràcter voluntari sol·licitarà, per ordre de preferència, els llocs a què aspira, i per als quals complesca els requisits exigits.  
B) El personal que participe amb caràcter obligatori haurà de sol·licitar la totalitat dels llocs objecte de la convocatòria per als quals complesca els requisits exigits.  
Les peticions es formalitzaran mitjançant la cita, per ordre de prelació, del número de cada lloc de treball que figura en l'annex.  
Cinquena. Avaluació de mèrits.  
L'avaluació dels mèrits per a l'adjudicació dels llocs al funcionariat de carrera i al contractat laboral de caràcter indefinit, es farà d'acord amb el que estableix la Resolució de 5 de juliol de 1990 (DOGV núm. 1.345, de 12.07.90), de la Direcció General de la Funció Pública, per la qual s'estableix el barem aplicador en els concursos per a la provisió de llocs de treball de la Generalitat Valenciana.  
Sisena. Adjudicació de destinacions.  
1. L'ordre de prioritat per a l'adjudicació de les places al personal funcionari de carrera i al contractat laboral de caràcter indefinit serà establert segons la puntuació obtenida aplicant-hi el barem, sense perjudici del que estableixen els articles 42 de la Llei 10/85 de 31 de juliol i 8 i 10 del conveni col·lectiu vigent per al personal laboral al servei de la Generalitat Valenciana.  
2. Assignats els esmentats llocs, caldrà que hom adjudique les vacants al personal habilitat.  
Una vegada adjudicades totes las vacants, si hi havia personal habilitat al qual no en tenia assignada cap, li serà adjudicada, amb caràcter provisional, les resultants d'aquest concurs.  
3. Les destinacions adjudicades seran irrenunciables, a excepció que abans de la publicació de la resolució del present concurs s'hagués obtingut altra destinació per mitjà de convocatòria pública, quedant obligada el persona interessada a comunicar-ho a la Direcció General de la Funció Pública. Hom no admetrà sol·licituds de renúncia fora del termini de presentació d'instàncies.  
Setena. Cessaments i preses de possessió.  
El termini per prendre possessió de la nova destinació serà de quaranta-vuit hores si resideix a la mateixa localitat, i d'un mes si viu en localitat distinta.  
L'indicat termini serà comptador de l?endemà del cessament, que haurà de realitzar-se al tercer dia de publicar-se la resolució del concurs en el Diari Oficial de la Generalitat Valenciana.  
Vuitena. comissió avaluadara.  
La composició de la comissió avaluadara que efectuarà l'avaluació dels mèrits serà la que segueix:  
Titulars:  
Sr. José Fermín Doméneh Martí, Secretari General de la Conselleria de Treball i Seguretat Social.  
Sr. Salvador Alonso Carles, Cap de la Secció d'assumptes Generals de la Conselleria de Treball i Seguretat Social.  
Sra. Adoración de Rufino Ramón, de la Direcció General de la Funció Pública.  
Sr. Fernando Tarín Alarte, representant del sindicat UGT.  
Sra. Concha Beneveiit Cortejos, representant del sindicat de CCOO.  
Suplents:  
Sr. Carlos Peiro Jimeno, Cap del Servei d'Ocupació de la Conselleria de Treball i Seguretat Social.  
Sr. Javier Hernàndez Guillén, Cap de la Secció d'assumptes Generals de la Conselleria de Treball i Seguretat Social.  
Sra. Carmen García Arias, de la Direcció General de la Funció Pública.  
Sra. Manuela Gisbert Torres, representant del sindicat UGT.  
Sr. Manuel Ruiz Ortiz, representant del sindicat CCOO.  
Novena. Recursos.  
La present convocatòria i els actes que se'n puguen derivar podran ser impugnats d'acord amb el que preveu la Llei de procediment administratiu.  
El Director General de la Funció Pública: Rafael García i Maties.  
ANEXO I  
Puesto de trabajo: Auxiliar Diagramación.   
Nº puesto: 13802.   
Centro destino: Dirección General Servicios Sociales. Localidad: Valencia.   
Requisitos: grupo D.   
Conselleria: Trabajo y Seguridad